અર્ણવ ગોસ્વામીને સુપ્રીમ કોર્ટે આગોતરા જામીન આપ્યા, જસ્ટિસ ચંદ્રચૂડની કોર્ટે શું કહ્યું?\nસુપ્રીમ કોર્ટે આ કેસમાં અર્ણવ ગોસ્વામી, ફિરોઝ શેખ અને નીતીશ શારદાને 50 હજારના બોન્ડ પર મુક્ત કરવા આદેશ કર્યો છે.

અર્ણવ ગોસ્વામીને જામીન આપતા અદાલતે કહ્યું કે, વ્યક્તિની સ્વતંત્રતાનો આદર થવો જોઈએ. સર્વોચ્ચ અદાલતે કહ્યું કે આરોપીઓએ તપાસસંસ્થાને સહકારા આપવાનો રહેશે અને તેઓ પુરાવાઓ સાથે છેડછાડ ન કરે.

સુપ્રીમ કોર્ટે કહ્યું કે જામીન ન આપવાનો બૉમ્બે હાઈકોર્ટનો નિર્ણય યોગ્ય નથી. આ મામલે વિગતવાર આદેશ સર્વોચ્ચ અદાલત હવે આપશે.

સુપ્રીમ કોર્ટમાં જસ્ટિસ ડી. વાય. ચંદ્રચૂડ અને ઇન્દિરા બેનરજીની વેકેશન બેન્ચ આ કેસમાં તત્કાળ સુનાવણી કરી  હતી.

જસ્ટિસ ચંદ્રચૂડે કહ્યું, "જો એફઆઈઆર લંબિત છે અને જામીન ન અપાય તો તે ન્યાયના પગલાનું દમન હશે."

સોમવારે આગોતરા જામીન આપવાની અરજી બૉમ્બે હાઈકોર્ટે ફગાવી દીધી હતી અને કહ્યું કે તેઓ આજથી ચાર દિવસમાં સેસન્સ કોર્ટમાં જઈ શકે છે.

મુંબઈ પોલીસે ગત અઠવાડિયે 53 વર્ષીય ઇન્ટિરિયર ડિઝાઇનરની આત્મહત્યાના કેસમાં અર્ણવ ગોસ્વામીની ધરપકડ કરી હતી. અર્ણવ ઉપરાંત અન્ય બે લોકોની સામે આત્મહત્યા માટે પ્રેરિત કરવાનો આરોપ છે.

અગાઉ સેન્સસ કોર્ટમાં અર્ણવ ગોસ્વામીએ પોલીસે મારપીટ કરી હોવાનો આરોપ મૂક્યો હતો તે અદાલતે ફગાવી દીધો હતો અને તેમને જ્યુડિશિયલ કસ્ટડીમાં મોકલવા આદેશ કર્યો હતો. 

અર્ણવ ગોસ્વામી ઉપરાંત મહારાષ્ટ્રમા વિપક્ષ ભાજપ આ કાર્યવાહીને કિન્નાખોરી અને પ્રેસની આઝાદી પર દમન ગણાવે છે. આની સામે મહારાષ્ટ્રની શિવસેના-કૉંગ્રેસ-એનસીપીની સરકાર આને કાયદાનુસાર કાર્યવાહી કહી ચૂકી છે.

સુપ્રીમ કોર્ટમાં શું થયું?

સુપ્રીમ કોર્ટમાં જસ્ટિસ ડીવાય ચંદ્રચુડ અને જન્ટિસ ઇન્દિરા બેનરજીની બૅન્ચે અર્નબ ગોસ્વામીની જામીનની અરજી પર સુનવણી કરી હતી.

સુપ્રીમ કોર્ટમાં સુનાવણી દરમિયાન હાજર પત્રકાર સુચિત્ર મોહંતી અનુસાર અર્નબ ગોસ્વામી તરફથી હરિશ સાલ્વે અને મહારાષ્ટ્ર સરકાર તરફથી કપિલ સિબ્બલ સુપ્રીમ કોર્ટમાં પોતાની દલીલ કરી. 

સુનાવણી દરમિયાન અર્નબ ગોસ્વામીના વકીલ હરિશ સાલ્વેએ અદાલતને કહ્યું કે "દ્વેષની સાથે અને તથ્યને હઠાવીને સત્તાનો દુરુપયોગ પહેલાં પણ થયો છે આપણે સૌ તેના વિશે જાણીએ છીએ. અન્વય નાઇકની પત્નીએ ગત વર્ષે એક ચિઠ્ઠીમાં સ્પષ્ટ લખ્યું હતું કે આર્થિક તંગીના કારણે તેમણે આત્મહત્યા કરી. આ આત્મહત્યા માટે ઉકસાવવાના દાયરામાં કેવી રીતે આવે છે?"

આના જવાબમાં જસ્ટિસ ચંદ્રચૂડે કહ્યું, "જો આત્મહત્યા આર્થિક તંગીના કારણે થઈ હોય તો તેમાં કલમ 306...\n\ntl;dr:
મહારાષ્ટ્રમાં ઇન્ટિરિયર ડિઝાઈનર અન્વય નાઇકના આપઘાતના કેસમાં આરોપી રિપલ્બિક ટીવીના ઍટિડર ઇન ચીફ અર્ણવ ગોસ્વામી અને અન્યોની આગોતરા જામીન અરજી સુપ્રીમ કોર્ટે માન્ય રાખી છે અને તેમને મુક્ત કરવા આદેશ કર્યો છે.